**Ledelsens evaluering 2013**

Ved mødet blev følgende konstateret om det forgangne år:

- I forlængelse af den ændrede organisation og dannelse af Miljø, By og Beskæftigelse er den ny ledelse blevet introduceret til kvalitetsstyringssystemet og ledelsen er positiv indstillet overfor den fortsatte brug og vedligeholdelse af kvalitetsstyringssystemet.

- Lov om kvalitetsstyring blev ophævet i foråret 2013, således at det ikke længere er et krav til kommunerne at efterleve og vedligeholde et kvalitetsstyrings-system. Ledelsen i Albertslund besluttede i forlængelse af ophævelsen af loven at fortsætte kvalitetsstyringen som hidtil.

- Med dannelsen af HOFOR, er der kommet nye snitflader mellem kommune og drift af kloakker, spilde – og drikkevand. Ændringen synes ikke at have resulteret i en ændret opgave-belastning i kommunen, men har givet nye og lidt længere kommunikationsveje mellem myndighed og drift på området.

I året, der er gået, har vi:

- Udviklet nyt værktøj til kompetencestyringen

- Vi har auditeret på tværs af teams i afdelingen, auditresultater er blevet gennemgået og de registrerede afvigelser er taget under behandling.

- Arbejdet med at finde nye eksterne samarbejdspartnere til den interne audit af kvalitetsstyringssystemet er sat i gang.

Følgende blev besluttet:

- Udvalgte elementer af kvalitetsstyringen skal bredes ud til flere medarbejdere i afdelingen. Der skal indledes med afholdelse af en workshop med repræsentanter fra alle afdelingens teams – hvor det nuværende system præsenteres og drøftes med henblik på en udbredelse til andre dele af organisationen Der skal efterfølgende laves en ”køreplan” for denne udbredelse Det vil være vigtigt at kvalitetsstyringssystemet bliver integreret i miljøledelsen på de områder, hvor der er åbenlyse paralleller.

- Som led i systemudviklingen vil kvalitetspolitikken blive revurderet

- Kvalitetsmålene skal fortsat være mere synlige og opfølgningen bedre – proceduren forventes at blive strammet op med udbredelsen og udviklingen frem mod ISO 9001.

- Erfaringer med leverandører til kommunen blev drøftet og det blev besluttet at leverandørstyringen skal være et særligt emne for den fortsatte kvalitetsudvikling.

Konklusionen af ledelsens evaluering er at kvalitetsstyringssystemet, med ovennævnte tiltag, fungerer effektivt og efter hensigten